**Pyhä Cajetan Thieneläinen** (6. lokakuuta 1480 Vicenza, Italia – 7. elokuuta 1547 Napoli, Italia) oli pappi, pyhimys ja yhteisön *Ordo Clericorum Regularium* perustaja. Hän syntyi toiseksi pojaksi hurskaaseen Caspar de Thiennan ja Maria Portan perheeseen. Cajetanin äiti omisti hänet hänen kasteensa jälkeen Neitsyt Marialle. Hän opiskeli lakia Paduassa, ja hänelle tarjottiin tehtäviä hallituksessa, mutta hän kieltäytyi etsiäkseen hengellistä kutsumusta Roomassa. Hänet huomattiin ja pakotettiin ottamaan vastaan virka mutta vihittiin myöhemmin papiksi vuonna 1516. Hän perusti 3. toukokuuta 1524 kolmen muun kanssa yhteisön *Ordo Clericorum Regularium*. He omistautuivat saarnaamiselle, sakramenttien jakamiselle ja kirkon seremonioiden huolelliselle toteuttamiselle. Hän kuoli 1547 Napolissa luonnollisista syistä. Paavi Urbanus VIII julisti hänet autuaaksi 8. lokakuuta 1629 ja paavi Klemens X julisti hänet pyhimykseksi 12. huhtikuuta 1671. Hän eli seuraavien yhdeksän paavin hallintokausien aikana: Sixtus IV (1471–1484), Innocentius VIII (1484–1492), Aleksanteri VI (1492–1503), Pius III (1503), Julius II (1503–1513), Leo X (1513–1521), Hadrianus VI (1522–1523), Klemens VII (1523–1534) ja Paavali III (1534–1549). Hän on työntekijöiden, työpaikan etsijöiden, työttömien, uhkapelaajien, pankkiirien, Argentiinan, Albanian, Brasilian, El Salvadorin, Guatemalan ja Italian suojeluspyhimys. Hänen reliikkejään on pyhän Paavalin kirkossa Napolissa, ja hänen juhlaansa vietetään 7. elokuuta.

Cajetania on muistettu roomalaiskatolisessa messussa seuraavanlaisella latinankielisellä kollehtarukouksella:

> »Deus, qui beáto Caietáno Confessóri tuo apostólicam vivéndi formam imitári tribuísti: da nobis, eius intercessióne et exémplo, in te semper confídere et sola cæléstia desideráre. (Jumala, joka annoit siunatulle Cajetan Tunnustajallesi apostolisen elämäntavan noudatettavaksi: salli meidän hänen esirukouksensa ja esimerkkinsä kautta luottaa aina sinuun ja toivoa vain taivasta.)» 
> 
>

Lähteet
-------

1. 1 2 3 4  Laban Thua: Saint Cajetan, Priest - Feast Day - August 7 *Catholic Daily Readings*.  26.6.2019. Viitattu 15.8.2022. (englanniksi)
2. 1 2 3 4 5 6 7 8 9 10 11  CatholicSaints.Info » Blog Archive » Saint Cajetan *catholicsaints.info*. Viitattu 15.8.2022. (englanniksi)
3. 1 2  Congregation of Clerics Regular (Institute of Consecrated Life - Men) [Catholic-Hierarchy] *www.catholic-hierarchy.org*. Viitattu 15.8.2022.
4. ↑  CatholicSaints.Info » Blog Archive » Weninger’s Lives of the Saints – Saint Cajetan, Founder of the Theatine Order *catholicsaints.info*. Viitattu 15.8.2022. (englanniksi)
5. 1 2  CatholicSaints.Info » Blog Archive » New Catholic Dictionary – Saint Cajetan *catholicsaints.info*. Viitattu 15.8.2022. (englanniksi)
6. ↑  CatholicSaints.Info » Blog Archive » Heaven’s Bright Queen – Apparition to Saint Cajetan, Founder of the Theatins, Lombardy, Italy, 1517 *catholicsaints.info*. Viitattu 15.8.2022. (englanniksi)
7. ↑  Catholic Encyclopedia: List of Popes *www.newadvent.org*. Viitattu 15.8.2022.
8. ↑  Sancta Missa *divinumofficium.com*. Viitattu 15.8.2022.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Katalonia
* Saksa
* Italia
* Yhdysvallat
* Alankomaat
* Puola
* Vatikaani

 |
|  |
| Taiteenala | 
* ULAN

 |
|  |
| Henkilöt | 
* Italian People
* Deutsche Biographie

 |
|  |
| Muut | 
* SNAC
* IdRef

 |

 |